kardosdrur/scandi-wiki huggingface dataset:
John Simm

John Ronald Simm (født den 10 Juli 1970 i Leeds, West Yorkshire) er en engelsk musiker og skuespiller. Han er bedst kendt for sine roller i de to prisvindende BBC shows Doctor Who (hvor han spiller den nyeste inkarnation af The Master) og Life on Mars (hvor han spiller hovedpersonen Sam Tyler).

Personlige Data 
John Simm giftede sig med skuespilleren Kate Magowan i April 2004. De har to børn, Ryan og Molly. 
Desuden er Simm stor Manchester United fan.

Film 
 Boston Kickout (1995)
 Diana & Me (1997)
 Understanding Jane (1998)
 Human Traffic (1999)
 Wonderland (1999)
 24 Hour Party People (2002)
 Miranda (2002)
 Tuesday (2008)

TV 
 Rumpole of the Bailey (1992)
 Oasis (1992)
 Heartbeat (1993)
 A Pinch of Snuff (1994)
 Men of the World (1994)
 Meat (1994)
 Cracker (UK TV series)|Cracker (1995)
 The Locksmith (1997)
 The Lakes (TV series)|The Lakes Sæson 1 (1997)
 The Lakes Series 2 (1999)
 Never Never (2000)
 Clocking Off (2000)
 Forgive and Forget (2000)
 Spaced (2001)
 Crime and Punishment (2002)
 Magic Hour (2002)
 White Teeth (2002)
 State of Play (2003)
 Sex Traffic (2004)
 Imperium: Nerone (2004)
 London (2004)
 The Canterbury Tales (2004)
 Blue/Orange (2005)
 Life on Mars som DCI/DI Sam Tyler (2006–07)
 The Yellow House som Vincent van Gogh (2007)
 Doctor Who som The Master/Harold Saxon (2007)
 The Devil's Whore som Edward Sexby (2008)
 ''Skellig (film) som Dave (2009)

Eksterne henvisninger 

 

Filmskuespillere fra England
Personer fra Leeds
Trent-affæren

Trent-affæren, som også kaledes Mason-og-Slidell-affæren, var en hændelse, som fandt sted i november 1861, og som nær havde ført til at Storbritannien var trådt ind i den Amerikanske borgerkrig på Sydstaternes side.

Situationen mellem Storbritannien og USA var spændt i 1861. I England blev der udrustet skibe for Sydstaterne, da Storbritannien håbede på en opdeling af magten i Nordamerika i kølvandet på Sydstaternes udtræden af Unionen.

I denne situation stoppede det amerikanske krigsskib USS San Jacinto under kommando af admiral Charles Wilkes den 8. november 1861 det ubevæbnede britiske postskib Trent. Skibet var undervejs fra Havanna på Cuba til Sankt Thomas på De dansk-vestindiske øer. Om bord var Sydstaternes ambassadører i London og Paris James Murray Mason og John Slidell. Admiral Wilkes havde fra sine spioner fået at vide, at de to udsendinge fra Sydstaterne var om bord på dette skib, som han lod arrestere og og føre til Fort Monroe om bord på USS San Jacinto. Det britiske postskib fik lov til at fortsætte sin rejse.

Opbringelsen af den britiske postdamper i neutralt farvand førte i november/december 1861 til en yderligere skærpelse af forholdet mellem USA og Storbritannien. Den 30. november 1861 meddelte det britiske udenrigsministerium den amerikanske regering, at man anså denne hændelse for at være en grov overtrædelse af principperne i folkeretten og krævede, at de fængslede diplomater blev frigivet. Storbritannien fik støtte fra regeringerne i Wien, Paris, Berlin og Sankt Petersborg. Situationen blev yderligere skærpet i de følgende dage. Storbritannien truede med afbrydelse af de diplomatiske forbindelser og indtræden i krigen. Briterne forstærkede deres tropper i Canada. Den senere feltmarskal Garnet Joseph Wolseley blev sendt til Canada for at gøre forberedelser til en mulig indtræden i krigen på Sydstaternes side. Den 1. december indførte London en handelsboykot mod USA.

Den 25. december gav den amerikanske regering efter for det britiske pres og beordrede under henvisning til tvingende folkeretlige grunde frigivelse af "sydstatsagenterne". Nytårsdag 1862 blev Mason og Slidell frigivet, og affæren afsluttet.

Amerikanske borgerkrig
Stormland

Stormland er den tredje roman af Hallgrímur Helgason, der er oversat til dansk.

Hovedpersonen Böddi er vendt hjem til Island og barndomshjemmet Stormland, hvorfra han i kælderen skriver løs på sin weblog med rasende kritik mod det moderne og ifølge Böddi ideal- og kulturløse Island.

Bogen blev i 2007 nomineret til Nordisk Råds Litteraturpris, men tabte til Sara Stridsbergs Drømmefakultetet. Bogen blev filmatiseret i 2011.

Referencer

Eksterne henvisninger 
 Böddis blog

Romaner fra Island
Hans-Jürgen von Arnim

Hans-Jürgen von Arnim (4. april 1889 – 1. september 1962) var en tysk generaloberst under 2. verdenskrig. Han var øverstkommanderende for de tyske tropper som overgav sig i Tunesien i maj 1943.

Levned 
Von Arnim blev født i Ernsdorf i Schlesien i kongeriget Preussen. Han var søn af general Hans von Arnim (1861–1931) og Martha Honrichs (1865–1953). Han indtrådte i den tyske hær i 1907 og gjorde tjeneste indtil afslutningen på 2. verdenskrig. Under 1. verdenskrig kom han i kamp på såvel Østfronten som Vestfronten. Efter krigen blev han i Reichswehr og steg i graderne til han fik kommandoen over 68. infanteriregiment, der var et eliteregiment i Berlin.

Efter nazisternes magtovertagelse blev von Arnim forfremmet til generalmajor i 1938. Han havde kommandoen over 52. division under invasionen af Polen og Slaget om Frankrig. I oktober 1940 gik von Arnim kommandoen over 17. panserdivision. Under angrebet på Sovjetunionen i 1941 blev han forfremmet til generalløjtnant under Heinz Guderian, men blev alvorligt såret nogle få dage inde i felttoget. Han blev forfremmet til general af pansertropperne den 1. oktober 1941 og havde kommandoen over 39. panserkorps indtil november 1942 hvor han fik kommandoen over 5. panserarmé under Erwin Rommel i Nordafrika.
Da Adolf Hitler afslog at lade Rommel vende tilbage til Tunesien, blev von Arnim forfremmet til fuld general (Generaloberst) den 4. december 1942, og blev øverstkomamnderende for Heeresgruppe Afrika og de facto leder af styrkerne i Afrika fra 9. marts indtil briterne tog ham til fange to måneder senere den 12. maj 1943. Arnim tilbragte resten af krigen som britisk krigsfange og blev frigivet den 1. juli 1947. Han vendte til bage til Tyskland og døde i Bad Wildungen i Hessen.

Efter sin tilfangetagelse skulle von Arnim efter sigende have forventet at blive fejret af sin modstander, og bad om at møde Dwight D. Eisenhower. Den amerikanske general svarede til sine hjælpere, at de skulle få så meget information ud af ham som muligt, men et personligt møde var udelukket. Han mødte først en naziofficer ved den afsluttende kapitulation.

Referencer 

Citater

Bibliografi

 Fellgiebel, Walther-Peer (2000). Die Träger des Ritterkreuzes des Eisernen Kreuzes 1939-1945. Podzun-Pallas. .
 Patzwall, Klaus D. and Scherzer, Veit (2001). Das Deutsche Kreuz 1941 – 1945 Geschichte und Inhaber Band II. Norderstedt, Germany: Verlag Klaus D. Patzwall. .
 Scherzer, Veit (2007). Ritterkreuzträger 1939–1945 Die Inhaber des Ritterkreuzes des Eisernen Kreuzes 1939 von Heer, Luftwaffe, Kriegsmarine, Waffen-SS, Volkssturm sowie mit Deutschland verbündeter Streitkräfte nach den Unterlagen des Bundesarchives (på tysk). Jena, Germany: Scherzers Miltaer-Verlag. .

Eksterne henvisninger 

 Redoubt Fortress Museum 

Generaler fra Tyskland
Tysklands militære personel i 1. verdenskrig
Tysklands militære personel i 2. verdenskrig
Modtagere af Jernkorset
Sekundærrute 559

Sekundærrute 559 er en vej i Nordjylland, der begynder i Asaa og slutter tæt ved Blokhus. På strækningen Aså-Dronninglund hedder vejen "Asåvej". Det næste stykke, dvs. Dronninglund-Hjallerup, hedder "Hjallerupvej". Fra Hjallerup og halvvejs til Tylstrup hedder vejen "Tylstrupvej", mens den hedder "Hjallerupvej" det sidste stykke øst for Tylstrup. Fra Tylstrup og ⅔ af vejen mod vest i retning af Pandrup hedder vejen "Luneborgvej", mens det sidste, vestlige stykke af vejen hen mod udmundingen i vej nr. 55 hedder "Søkærvej".

Kilder 

559
Thorkild Ramskou

Thorkild Louison Ramskou (25. juli 1915 i Nyborg – 25. april 1985) var en dansk inspektør ved Nationalmuseets afdeling for Danmarks Oldtid, arkæolog og forfatter. Han ledede flere store udgravninger, – bl.a. Lindholm Høje og Ravningbroen og har skrevet artikler og bøger blandt andet om vikingetiden. 

Han er søn af af telegrafkontrollør Christian Marcus Ramskou (død 1938) og hustru Susanne f. Louison; gift 27/6 1945 m. Birthe R. f. Dreiøe, f. 28/11 1913.

1933 blev han student fra Ålborg Katedralskole, mag. art. (forhist. arkæologi) 1946, assistent ved Nationalmuseet I afd. 1946, museumsinspektør samme sted i 1962 og fra 1963 – 1972
sekretær for Det kongelige Nordiske Oldskriftselskab.

Thorkild Ramskou er en af de få arkæologer i Danmark, som seriøst har interesseret sig for arkæoastronomi.

Ekstern henvisning 
 Bøger af Ramskou

Bøger af Thorkild Ramskou 
 Himmerlands oldtidsminder – København – 1947
 Politikens Danmarkshistorie – Bind 2: Normannertiden. 600-1060, Politiken – 1962
 Arkæologi som hobby – Stig Vendelkærs Forlag – 1964
 Himmerlands oldtidsminder – København – 1947
 Vikingetidens internationale handelsby – Munksgaard – 1964
 Træ er Tradition – Træbranchens Oplysningsråd – 1964
 Sådan levede vi – Stig Vendelkærs Forlag – 1965
 Solstenen – Rhodos – 1969
 Den gastronomiske arkæolog på udgravning – Nationalmuseet – 1971
 Stegt og kogt i Danmarks oldtid – Gyldendal – 1974
 Lindholm Høje Gravpladsen – Nordiske Fortidsminder – in quarto. Bind 2. Udgivet af Det kgl. nordiske Oldskriftselskab – 1976.
 Vikingerne som ingeniører – Rhodos – 1981
 Vikingernes handel – Rhodos – 1985

Ansatte ved Nationalmuseet
Arkæologer fra Danmark
Personer i Kraks Blå Bog (afdøde)
Personer fra Nyborg
Danskere i 1900-tallet
Faglitterære forfattere fra Danmark
Dansksprogede forfattere fra Danmark
Gianfranco Zola

Gianfranco Zola (født 5. juli 1966 i Oliena på Sardinien) er en tidligere professionel fodboldspiller og nuværende manager.

Han er optaget i den britiske Order of the British Empire. Han har scoret 59 mål i sine 229 kampe for Chelsea.

Referencer

Eksterne henvisninger 

 

Fodboldspillere fra Italien
Fodboldtrænere fra Italien
Fodboldspillere fra Chelsea F.C.
Fodboldtrænere fra Watford F.C.
Personer tildelt Officer of the Order of the British Empire
Fodboldtrænere fra West Ham United F.C.
Deltagere ved verdensmesterskabet i fodbold 1994
Deltagere ved det europæiske mesterskab i fodbold 1996
Norman Foster Ramsey

Norman Foster Ramsey (27. august 1915 i Washington, DC – 4. november 2011) var fysiker, og var professor i fysik ved Harvard University siden 1947. Ramsey har også arbejdet for regeringen samt internationale organisationer som NATO og den amerikanske atomenergikommission. Han blev i 1989 tildelt Nobelprisen i fysik, som han delte med Hans G. Dehmelt og Wolfgang Paul.

Eksterne kilder/henvisninger 

Fysikere fra USA
Nobelprismodtagere i fysik
Nobelprismodtagere fra USA
Æresdoktorer ved University of Oxford
Guerrilla gardening

Guerrilla gardening eller guerilla havearbejde er politisk havearbejde, en form for direkte aktion, som primært praktiseres af miljøforkæmpere. Det er relateret til jordrettigheder, jordreform, og permakultur. Aktivister overtager et stykke jord, hvor de dyrker afgrøder og planter. Guerilla gartnere gør det for at genindtage jorden der har været vanrøgtet eller misbrugt og give det tilbage til folk. Nogle gør det for som et modsvar til den golde asfalt og flisebelægning i byerne, ved at så blomster i sprækker med jord – på den måde kommer der lidt grønt og farver i det ellers grå bymiljø.

Nogle guerilla gartnere udfører deres handlinger om natten, sådan at de i hemmelighed kan så og lave en ny grøntsags- eller blomsterhave. Andre arbejder mere åbent, og de ønsker at arbejde sammen med medlemmer af det lokale samfund.

Når man ønsker at opbygge en have, arbejder man nødvendigvis på langt sigt. Kun énårige sommerblomster og grønsagskulturer kan gennemføres på én vækstsæson. Allerede stauder og de flerårige grønsager (asparges, artiskok, rabarber, jordbær osv.) kræver mindst to vækstperioder for at give det forventede udbytte. Og når der planlægges med frugttræer og -buske for ikke at tale om større prydtræer, så forudsætter det mange års uforstyrret vækst. Alt dette besværliggøres af, at guerillahaverne ligger på jord, som er ejet af nogen, det være sig det offentlige, erhvervsvirksomheder eller ejendomsbesiddere. Ejerne kan når som helst beslutte sig for at bruge jordstykket efter dets formål, dvs. ifølge deres egen plan. Da de har retten på deres side, tvinges politiet til at gribe ind og beskytte entreprenøren, mens grunden bliver ryddet. 

I det stykke svarer guerilla gardening helt til BZ-bevægelsens vilkår, men det svarer også til de betingelser, man førhen gav kolonihavebevægelsen. Kolonihaveforeningerne fik nemlig tildelt jord på steder, hvor man senere – og med kort varsel – kunne indlede byggemodning og opførelse af vej- eller baneanlæg.

Eksterne henvisninger 

 Guerrilla Gardening
 The Guerrilla Gardening Homepage
 Video: Guerrillas conquer the Elephant | Environment | guardian.co.uk

Se også 
 Reclaim the Streets

Økologi
Miljø og samfund
Havearbejde
Alsbjerg Bakker

Alsbjerg Bakker er et fredet område, med offentlig adgang, beliggende sydøst for Fjerritslev, lidt nord for Limfjorden. Bakkerne består af 2 store bakker, med en kløft imellem, og en lille bakke nordvest for den nordlige.
Alsbjerg Bakker ligger i et naturskønt område med udsigt over det omliggende område. Der er udsigt over Limfjorden, fra Aggersund i vest til Aalborg i øst. På toppen af den nordlige bakke ligger Blushøj, 54 meter over havet. Ses de nordlige bakker fra Lørsted / Bonderupsiden (vest eller nordvest), ses det tydeligt,hvorfor de i gammel tid blev kaldt "Marens røvballer". I området er der mange gravhøje, hvoraf en er udgravet, Hvissehøj med 3 gravkamre Den ligger tæt på Alsbjergvej.Hulvejen i kløften mellem bakkerne er en rest fra ældre tid. Man kan i området finde rester efter stenalderen, bl.a.stenredskaber. Der vil også kunne findes rester efter senere beboelser.Engang har der også ligget et teglværk i Alsbjerg. Der findes et forskelligartet plante- og dyreliv, da en del af området ligger udyrket og stille hen, og afgræsningen ikke altid har været så hård ved de vilde planter.

Et areal på 40 hektar af Alsbjerg bakker blev i 1964  fredet på initiativ af Danmarks Naturfredningsforening

Eksterne kilder og henvisninger 

Danmarks Naturfredningsforening om området
Nationalmuseet om Hvissehøj 

Fredede arealer i Danmark
Lokaliteter i Jammerbugt Kommune
Caldwell County (North Carolina)

Caldwell County er et county i den vestlige del af delstaten North Carolina i USA. Administrativt centrum for county'et er byen Lenoir.

Historie 
Allerede i 1771 anmodede områdets beboere om oprettelse af et nyt county, men først 70 år senere blev det virkelighed. Caldwell County blev oprettet i 1841, da dele af Burke County og Wilkes County blev udskilt og samlet til det nye county. Det blev opkaldt efter Joseph Caldwell, som var professor og den første rektor for University of North Carolina.

Efter oprettelsen blev Caldwell County reduceret i størrelse ved flere lejligheder. I 1847 blev dele af Caldwell County sammen med dele af Iredell County og Wilkes County udskilt og slået sammen til Alexander County. I 1849 blev igen dele af Caldwell County udskilt. Denne gang sammen med dele af Ashe County, mere af Wilkes County og Yancey County. Det nye county, der blev oprettet ved den lejlighed var Watauga County. Endelig, i 1911 blev dele af Caldwell County samt dele af Mitchell County og Watauga County slået sammen til Avery County.

Laura Foster, der i 1866 måske blev myrdet af Tom Dooley, boede i German Hill i den østlige del af Caldwell County.

Geografi 

Caldwell County har et samlet areal på 1.228 km², hvoraf 7 km² er vand, mens resten er land. Countiet er opdelt i tre klart adskilte geografiske områder. I den nordlige og vestlige del af Caldwell County, domineres dette af Blue Ridge Mountains. Den midterste og sydlige del af området ligger i det såkaldte Piedmont-område. En isoleret del af Blue Ridge Mountains, kaldet Brushy Mountains, løber gennem det meste af den østlige del af Caldwell County, og den vestlige ende af denne bjergkæde, Hibriten Mountain ligger inden for bygrænsen i Lenoir, den største by i countyet.

Caldwell County omfatter dele af to nationalt (styret af USA's føderale regering) beskyttede områder: Blue Ridge Parkway, der er en såkaldt National Parkway og Pisgah National Forest, der som navnet antyder er en National Forest. Begge dele ligger i den vestlige del af Caldwell County.

Tilgrænsende counties 
Caldwell County grænser op til

 Watauga County mod nord
 Wilkes County mod nordøst
 Alexander County mod øst
 Catawba County mod sydøst
 Burke County mod syd og syd-vest
 Avery County mod vest-nordvest

Byområder 
Caldwell County er opdelt i et antal såkaldte bydistrikter (kommuner) og den største by er Lenoir (18.500 indb.). Blandt andre byer og bymæssige bebyggelser kan nævnes

 Blowing Rock (1.500 indb.)
 Cajah's Mountain (2.700 indb.)
 Gamewell (3.650 indb.)
 Granite Falls (4.100 indb.)
 Hudson (3.100 indb.)
 Sawmills (4.900 indb.)

Befolkning 
Ved folketællingen i 2010 var der 83.029 indbyggere i Caldwell County, svarende til en befolkningstæthed på 68 pr. km². 902 % af befolkningen var hvide og 5% var af afrikansk oprindelse. 23 % var under 18 år og 13 % var over 65.

Gennemsnitsindkomsten for en husstand var 34.854 dollars og 47.028 for en familie. Knap 20,5 % levede under den officielle fattigdomsgrænse.

Noter

Eksterne links 
 Officiel hjemmeside for Caldwell County 

Counties i North Carolina
Cádiz (provins)

Cádiz er en provins i den spanske autonome region Andalusien, med byen ved samme navn, Cádiz, som hovedstad.

Inddeling 

Provinsen består af 44 kommuner; Ud over hovedstaden er andre vigtige byer Jerez og Algeciras. Der er seks officielle comarcas (amter) i Provinsen Cádiz:
 Bahía de Cádiz (Cádizbugten)
 Campiña de Jerez 
 Campo de Gibraltar 
 Bajo Guadalquivir 
 La Janda
 Sierra de Cádiz (Cádizbjergene)

Natur 
I provinsen ligger Doñana National Park og seks større naturparker
 Bahía de Cádiz Naturpark på 100 km², ved  Guadaleteflodens udløb
 La Breña y Marismas del Barbate Naturpark på 37.97 km²
 La Doñana Naturpark
 Los Alcornocales Naturpark på 1.700.25 km²
 Sierra de Grazalema Naturpark på 516.95 km² 
  Gibraltarstrædet Naturpark

Eksterne henvisninger 

 Officiel webside
 Bahía de Cádiz Natural Park (spansk)
 Del Estrecho Natural Park (spansk)
  Doñana Natural Park (spansk)
 La Breña y Marismas del Barbate Natural Park (spansk)
  Los Alcornocales Natural Park (spansk)
 Grazalema Natural Park (spansk)

Provinser i Spanien
Andalusien
Elektroosmose

Elektroosmose og Elektromigration er begge Elektrokemiske processer.

Elektroosmose kan hjælpe med at holde bygningstømmer tørt og mure tøre 
En pulserende jævnstrøm gør H2O molekylerne positive og kan derved trække vandmolekyler ud af murværk og tilbage i jorden.

Applikation 
Katoden i form af specialledninger fastgøres med god elektrisk forbindelse til murværket, og Anoden til et jordspyd som anbringes under muren som skal udtøres. For at undgå at katoden nedbrydes benyttes en særlig metallegering med stort indhold af platin som omkranses af en elektrisk ledende kappe.

Elektroosmose holder også træværk tørt 
Fordi vand indeholder flest frie positive ioner, vil elektron strømmen trække vandet med sig.
Og efter nogle dage vil Katoden være tør og Anoden våd med diverse saltaflejringer omkring sig.

På foto ses træværk, der holdes tørt, upåagtet at det sidder opad fugtig mur, og dette ved hjælp af Elektroosmose. Tidligere var træet så vådt, at fugtighesprocenten ikke var målbar. (Ved udfærdigelse af tilstandsrapport).

Kemi
Hannes Finsen (stiftamtmand)

Hannes Kristján Steingrímur Finsen (født 13. maj 1828 i Reykjavík, død 18. november 1892) var en islandsk jurist og embedsmand.

Finsen blev født i Reykjavík 1828 som søn af Maria Nicolina Óladóttir, født Møller, og Ólafur Hannesson Finsen. Han tog studentereksamen 1848 og blev cand.jur. 1856. Finsen arbejdede på Islands repræsentationskontor i København fra 1856 til 1858 og blev derefter foged på Færøerne. Han blev valgt ind i Lagtinget fra Suðurstreymoy fra 1869 og fik fast sæde to år senere, da han blev udnævnt til øernes amtmand i 1871. Finsen fratrådte i 1884, da han blev udnævnt til ny stiftamtmand i Ribe Stift. Han blev på denne post indtil sin død 1892.

Da man i 1874 begyndte at restaurere Olavskirken i Kirkjubøur, sørgede Finsen i samarbejde med V.U. Hammershaimb for at sikre en kirkestol fra 1400-tallet og bringe den til Nationalmuseet. Et år senere ankom den til København, men i 2002 blev den leveret tilbage til øerne er befinder sig nu på Færøernes Nationalmuseum.

Finsen var gift to gange. Han var først gift med Johanne Sofie Caroline Christine, født Formann, fra Falster, derefter med hendes kusine Birgitta Kirstine (1840-1930, født Formann, fra Dronninglund). Sammen med Johanne Sofie havde han fire børn: Olaf Finsen (apoteker og borgmester i Tórshavn) og lægen Niels Ryberg Finsen, Elisabeth Finsen og Vilhelm Hannes Finsen. Med Birgitta Kirstine havde han yderligere seks børn. Alle børnene blev født i Tórshavn.

Henvisninger 
 
Løgtingið 150 – Hátíðarrit, bind 2 (2002), s. 278 (PDF )

Amtmænd fra Danmark
Amtmænd over Færøerne
Politikere fra Færøerne før 1906
Jurister fra Danmark
Personer fra Reykjavik
Hannes
Kommandører af 1. grad af Dannebrog
Stiftamtmænd over Ribe Stift
Personer i Dansk Biografisk Leksikon
Danskere i 1800-tallet
Islændinge i 1800-tallet
Lagtingsmedlemmer fra Færøerne
Amtmænd på Island

Amtmænd på Island

Embedet har eksisteret i flere forskellige modeller og med vekslende titler. Før oprettelsen af amter 1662, var der lensmænd på Island. Således fortsatte den i 1648 udpegede lensmand Henrik Bielke som øens første amtmand fra 1662.

Fra 6. marts 1720 til 6. marts 1775 henlå Færøerne under Islands stiftsøvrighed.

Der har i hele perioden 1662-1904 eksisteret et stiftamt. Under dette fandtes amter, der begyndende i 1770 var underopdelt.

Stiftamtmænd over Island 

Derefter (1. februar 1904) overgik ansvaret til Ministeren for Island i Reykjavík.

Amtmænd over Island 1684-1770

Amtmænd over Islands Sønder- og Vesteramt 1770-1787 
Indbefattende Syd- og Vestfjerdingen samt fra 12. maj 1783 tillige Skaftafells Syssel af Østfjerdingen.

Amtmænd over Islands Sønderamt 1787-1848 
Indbefattende Borgefjords, Guldbringe, Kjos, Aanæs, Rangaavolde, Vestmanø og Skaftafells Sysler.

Amtmænd over Islands Vesteramt 1787-1848 

Indbefattende Myre, Hnappadals, Snefjældsnæs, Stranda, Dala, Bardastrands og Isefjords Sysler.

Amtmænd over Islands Nord- og Østeramt 1770-1848 

Indbefattende Nordfjerdingen, nemlig Hunavatns, Skagefjords, Øfjords og Tingø Sysler, samt af Østfjerdingen: Nordre og Søndre Mule Sysler, indtil 1783 tillige Skaftafells Syssel.

Kilder og eksterne henvisninger 
 J. Bloch, Stiftamtmænd og Amtmænd i Kongeriget Danmark og Island 1660-1848, København: Rigsarkivet og C.A. Reitzels Forlag 1895. Tilgængelig online
 World Statesmen

Islands historie
 
Lister over personer
European Network and Information Security Agency

European Network and Information Security Agency (ENISA), er en organisation i EU, som blev oprettet i 2004, i henhold til EUs regelsæt nr. 460/ 2004.

Organisationen har for nuværende, 2009, hovedkontor i Heraklion på Kreta, Grækenland.

ENISAs formål og arbejdsområde er forbedring og udvikling af netværk- og informationssikkerhed i EU, til gavn for unionens borgere, forbrugere og offentlige myndigheder samt bidrage til gnidningsfri funktioner parterne imellem.

ENISA assisterer Europa-Kommissionen, unionens medlemslande, virksomheder, konsultativt i fortolkning af opstillede regler og krav, inklusive nuværende og fremtidige regelsæt med relation til sikkerhed i angivne arbejdsområder.

Ekstern henvisning 
 European Network and Information Security Agencys hjemmeside (engelsk) 

EU
It-sikkerhed
Peder Skram (flertydig)

Peder Skram har flere betydninger:
 Peder Skram – tidligere dansk admiral i 1500-tallet
 Kystforsvarsskibet Peder Skram – kendt fra Flådens sænkning 29. august 1943.
 Peder Skram-klassen – skibsklasse i det danske søværn
 F352 Peder Skram – tidligere dansk orlogsfartøj

Se også 
 Peder Skram (skib) - flere andre skibe